**rámcová dohoda O poskytovaní služieb V OBLASTI zabezpečenia osobnej leteckej dopravy a súvisiacich služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisova podľa § 83 Zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“ alebo „zákon o verejnom obstarávaní“)

**(ďalej aj ako „zmluva“)**

**I.**

**Zmluvné strany**

Zmluva je uzatvorená medzi:

* 1. poskytovateľom

organizácia: **...................................**

sídlo:

IČO:

IČ DPH:

štatutárny zástupca:

Číslo účtu:

Bankové spojenie:

Tel.:

e-mail

(ďalej len ako „poskytovateľ“)

a

* 1. objednávateľom

organizácia:

Sídlo:

IČO:

IČ DPH:

Zastúpený:

Číslo účtu:

Bankové spojenie:

Tel.:

e-mail:

(ďalej len ako “objednávateľ”)

**II.**

**Predmet zmluvy**

Predmetom zmluvy je:

* 1. zabezpečenie jednosmernej alebo spiatočnej leteckej prepravy osôb (rezervácia, nákup, vystavenie,

doručenie) od leteckých spoločností (ďalej ako „dopravné služby“) vrátane doplnkových služieb, súvisiacich s prepravou osôb poskytovateľom pre cestujúcich vyslaných objednávateľom (ďalej spolu ako „služby“). Cestujúcimi sú najmä športovci, pracovníci objednávateľa, členovia objednávateľa a športovci, ďalšie osoby uvedené na nominačnej listine (súpiske) ako členovia realizačného tímu slovenskej reprezentácie, ďalšie osoby vyslané objednávateľom na akcie, podujatia, semináre, stretnutia a pod., v súvislosti so športovou reprezentáciou Slovenskej republiky a jej zabezpečením (realizáciou), najmä rozhodcovia, tréneri, inštruktori, pozorovatelia, delegáti a pod.. Miestom odletu zo Slovenska je letisko v Bratislave (BTS) alebo vo Viedni (VIE). Cieľovým miestom budú destinácie špecifikované v konkrétnej požiadavke objednávateľa pri opätovnom otvorení súťaže.

* 1. zabezpečenie transportu osôb a batožiny na letisko pri odlete a z letiska pri prílete späť, v prípade

požiadavky. Nie pri každej zákazke bude objednávateľ požadovať transport na/z letiska. Zabezpečenie dopravy na letisko zo sídla objednávateľa prípadne z iného miesta v Bratislave a pri návrate zabezpečenie dopravy z letiska do sídla objednávateľa alebo na iné miesto v Bratislave. Takúto požiadavku objednávateľ spresní pri opätovnom otvorení súťaže. Objednávateľ nevyžaduje zabezpečovať transport v cieľovej destinácii. Podľa počtu prepravovaných osôb a nahláseného množstva batožiny zabezpečí poskytovateľ automobily alebo autobus s vodičmi.

Požiadavky na osobný automobil:

* emisná norma Euro VI,
* klimatizácia,
* minimálne nižšia stredná trieda (trieda A – nižšia stredná) alebo vyššia.

Vo výnimočných prípadoch môže objednávateľ vyžadovať automobil vyššej triedy (minimálne trieda B – stredná trieda alebo vyššia trieda).Takúto požiadavku spresní pri opätovnom otvorení súťaže.

Požiadavky na autobusy pre prepravu:

* triedy M2, M3,
* emisná norma EURO VI,
* minimálny priestor na sedenie 68 cm,
* sklopiteľné sedadlá minimálne v uhle 25°,
* hrúbka operadla min. 3 cm,
* klimatizácia,
* chladnička,
* wifi, usb pripojenie, pripojenie rádia, mikrofónu,
* nočné osvetlenie,
* ochrana skiel pred silným slnkom, dvojitým sklom, osobnými lampami na čítanie.
  1. Zabezpečenie nákladnej prepravy potrebného vybavenia (nadváha) vrátane nadrozmerných predmetov (ak

bude požadované) servisný materiál, ľadová vaňa, masérsky stôl a iné vrátane odovzdania/vyzdvihnutia na letisku. Vyžaduje sa, aby nadváha cestovala v rovnakom lietadle ako skupina cestujúcich prípadne v paralelnom lete. Objednávateľ vyžaduje samostatnú fakturáciu nadrozmernej prepravy. Prílohou faktúry bude doklad o zaplatení prepravy nadrozmerného nákladu z letiska. Každá nadrozmerná batožina sa vyžiada vopred a na konkrétne meno, pričom bude udaná váha, rozmery, počet a popis aby letecká spoločnosť zaručila ich prepravu.

* 1. Poskytnutie asistenčných služieb v nasledovnom rozsahu:
     1. kontaktná telefónna linka 24 hodín denne počas konania podujatia a v pracovnej dobe (min. 9:00 – 15:00) pred odletom (resp. podľa vzájomnej dohody),
     2. poradenstvo a koordinácia pri zmenách, spresňovaní a potvrdzovaní rezervácií leteniek (počtov osôb, termínov odletov a iných úkonov),
     3. predcestovná asistencia, a to najmä zabezpečenie náhradnej letenky, ak osoba, na ktorú je vystavená letenka, nemohla nastúpiť na let z rôznych dôvodov (na strane objednávateľa, cestovnej kancelárie alebo leteckej spoločnosti alebo z dôvodu vyššej moci),
     4. zabezpečenie prepravy batožiny nad rámec povolených limitov (nadrozmerná batožina, resp. nadváha),
     5. riešenie nezrovnalostí a reklamácií súvisiacich s leteckou prepravou,
     6. riešenie iných urgentných požiadaviek. Po telefonickej požiadavke nástup pracovníka poskytovateľa na miesto určenia (obvykle sídlo objednávateľa) do 1 hodiny v Bratislave,
     7. riešenie iných požiadaviek súvisiacich s Predmetom zákazky,
     8. poskytovateľ si prevezme cestujúcich na dohodnutom mieste v Bratislave, zabezpečí transport na letisko a asistenciu pri odlete a prílete, vrátane spolupôsobenia na letisku. Poskytovateľ poskytne súčinnosť minimálne v nasledovnom rozsahu pracovníkov:
* pri skupine 1 - 19 cestujúcich min. 1 pracovník,
* pri skupine 20 – 39 cestujúcich min. 2 pracovníci,
* pri skupine 40 a viac cestujúcich min. 3 pracovníci,

**III.**

**Spôsob a postup pri plnení predmetu zmluvy**

* 1. Komunikácia medzi objednávateľom a účastníkmi rámcovej dohody bude prebiehať výlučne v slovenskom

jazyku prostredníctvom on-line elektronického systému prípadne na to určených e-mailových adries resp. prostredníctvom na to určených osobitných telefonických kontaktov uvedených v tejto rámcovej dohode.

* 1. Počas trvania tejto rámcovej dohody bude dochádzať k opätovnému otváraniu súťaže podľa potreby

objednávateľa prostredníctvom zadania konkrétnej požiadavky na zabezpečenie leteckej prepravy.

* 1. Opätovné otvorenie súťaže bude prebiehať počas pracovných dní v čase od 8:00 hod. do 11:00 hod., kedy

formou elektronickej požiadavky zadá objednávateľ požiadavku na predkladanie ponúk (ďalej len „požiadavka“), ktorá bude obsahovať nasledovné minimálne náležitosti:

* názov a sídlo verejného obstarávateľa,
* číslo telefónu, e-mailová adresa verejného obstarávateľa,
* počet leteniek,
* mená cestujúcich,
* označenie miesta odletu a miesta príletu,
* označenie miesta na vyzdvihnutie cestujúcich pred odletom,
* označenie letovej triedy (ekonomická trieda, biznis trieda a pod.),
* jednosmernú alebo spiatočnú letenka,
* čas a dátum odletu a čas a dátum príletu,
* ďalšie informácie a požiadavky súvisiace a potrebné na vypracovanie ponuky a plnenie predmetu rámcovej dohody,
* lehotu na predkladanie ponúk,
* dátum a čas vystavenia požiadavky.
  1. Predložené ponuky do on-line elektronického systému sa objednávateľovi sprístupnia až po uplynutí lehoty

na predkladanie ponúk. Lehota na predkladanie ponúk bude vždy v rovnaký deň, ako zadal objednávateľ požiadavku, spravidla v čase 12:00 – 14:00. V prípade technických problémov on-line elektronického systému doručí objednávateľ účastníkovi rámcovej dohody požiadavku na e-mailové adresy uvedené v tejto rámcovej dohode.

* 1. Ak letecká preprava podľa požadovaných parametrov nie je dostupná, účastník rámcovej dohody bude

povinný zaslať objednávateľovi odpoveď s označením „požadovaná preprava nie je dostupná“ a predloží alternatívnu ponuku, ktorá nie je v súlade s požiadavkou objednávateľa, pričom objednávateľ nie je touto ponukou viazaný. Ak letecká preprava podľa kritérií a požiadaviek uvedených v požiadavke nie je dostupná u žiadneho účastníka rámcovej dohody alebo ak žiaden účastník rámcovej dohody nepredložil ponuku, je objednávateľ oprávnený opakovane zadať požiadavku s upravenými parametrami.

* 1. Ak ani po opakovanom zadaní požiadavky v niektorom z nasledujúcich pracovných dní s upravenými

parametrami nebude predložený návrh leteckej prepravy, objednávateľ bude oprávnený požiadať všetkých účastníkov tejto rámcovej dohody o asistenčné služby a pomoc pri riešení vzniknutých mimoriadnych situácií v súvislosti s požadovanou prepravou.

* 1. Objednávateľ vyhodnotí prijaté ponuky v rámci dňa, v ktorom zadal požiadavku, spravidla v čase medzi

14:00 - 15:00. Objednávateľ vyhodnotí ponuky na základe ekonomicky najvýhodnejšej ponuky, a to na základe nasledovných kritérií:

**Kritérium č. 1:** Cena letenky vrátane dopravy zo sídla objednávateľa alebo iného miesta (ďalej aj „cena letenky“). Váha 80%. Celková konečná cena letenky vrátane dopravy v EUR bez DPH predložená v ponuke účastníka rámcovej dohody vrátane všetkých poplatkov (t.j. najmä cena letenky, letiskové poplatky, palivové poplatky, vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check in, prípadne iné poplatky, ktoré sa nevyhnutne viažu na letenku).

Účastník rámcovej dohody svoj návrh predloží v EUR bez DPH s presnosťou na dve desatinné miesta. Maximálny počet 80 bodov pridelí objednávateľ ponuke účastníka rámcovej dohody s najnižšou navrhovanou celkovou konečnou cenou a pri ostatných ponukách počet bodov určí úmerou podľa nižšie uvedeného vzorca:

Výsledok (pridelený počet bodov za kritérium) objednávateľ zaokrúhľuje podľa matematických pravidiel na dve desatinné miesta.

**Kritérium č. 2:** Celkový čas prepravy z miesta odletu do miesta príletu. Čas prepravy bude vyjadrený v hodinách a minútach. Váha 20%. Objednávateľ pridelí maximálny počet 20 bodov ponuke účastníka rámcovej dohody s najnižším časom prepravy a pri ostatných ponukách počet bodov určí úmerou podľa nižšie uvedeného vzorca:

Výsledok (pridelený počet bodov za kritérium) sa zaokrúhľuje podľa matematických pravidiel na dve desatinné miesta.

Celkový počet bodov za ponuku sa určí súčtom pridelených bodov za kritérium č. 1 (cena) a za kritérium č. 2 (čas prepravy). Ekonomicky najvýhodnejšou ponukou sa stáva ponuka, ktorá po súčte získa najvyšší počet bodov.

* 1. V prípade rovnosti bodov v ponukách viacerých uchádzačov rozhodujú o úspešnosti ponuky dosiahnuté

body v kritériu č. 1 - Cena letenky a ak ani týmto spôsobom nebude možné určiť úspešnú ponuku, verejný obstarávateľ vyzve uchádzačov, ktorí získali najvyšší počet bodov, na predloženie nových ponúk. Lehota na opätovné predloženie ponuky trvá maximálne 1 hodinu od odoslania požiadavky na opätovné predloženie ponuky. V opätovne predloženej ponuke môžu vyzvaní uchádzači len znížiť cenu; iné zmeny ponuky nie sú prípustné. Ak uchádzač v rámci opätovného predloženia ponuky nepredloží ponuku s nižšou cenou, platí jeho pôvodná ponuka. Ak ani týmto postupom nebude určená ekonomicky najvýhodnejšia ponuka, verejný obstarávateľ opätovne otvorí súťaž zadaním novej Požiadavky. V prípade rovnosti bodov v ponukách viacerých uchádzačov rozhodne o úspešnosti ponuky čas predloženia ponuky, t.j. ktorá ponuka bola skôr predložená.

* 1. Objednávateľ bude informovať účastníka rámcovej dohody o tom, či ním predložená ponuka uspela alebo

neuspela. Ak ponuka uspela vystaví objednávateľ čiastkovú objednávku, ktorú doručí formou emailu spravidla v nasledujúci pracovný deň. Náležitosti objednávky sú uvedené v bode 3.12 tejto rámcovej dohody. Účastník rámcovej dohody je povinný dodržať svoju ponuku. Objednávateľ požiada účastníka rámcovej dohody, ktorého ponuka neuspela, aby zrušil vykonanú rezerváciu. Účastník rámcovej dohody je tak povinný vykonať v rovnaký deň, ako zadal objednávateľ svoju požiadavku.

* 1. Je potrebné, aby poskytovateľ potvrdil prijatie objednávky oznámením tejto skutočnosti na e-mailovú

adresu objednávateľa do 4 hodín od jej odoslania objednávateľom, alebo v tejto lehote oznámi objednávateľovi, že je objednávka je neúplná.

* 1. Ak objednávateľ nevyhotoví na základe predložených ponúk objednávku, požiada všetkých účastníkov

rámcovej dohody o zrušenie rezervácie a následne môže svoju upravenú požiadavku zopakovať v niektorom z ďalších pracovných dní.

* 1. Objednávateľ, na základe svojho výberu z ponuky poskytovateľa, vystaví a doručí poskytovateľovi

objednávku, ktorá musí obsahovať:

1. číslo objednávky,
2. dátum vystavenia objednávky,
3. označenie podujatia,
4. množstvo – počet prepravovaných osôb a identifikačné údaje potrebné na vystavenie cestovných dokladov, špecifikácia nadváhy, množstvo sa oproti požiadavke môže líšiť v rozpätí +/- 20%,
5. miesto vyzdvihnutia cestujúcich na zabezpečenie transportu na miesto odletu,
6. odletové a cieľové miesto letu,
7. požadované termíny odletov a príletov
8. požiadavky na veľkosť skupín cestujúcich,
9. objednávka môže obsahovať aj iné požiadavky objednávateľa, ktoré poskytovateľ zabezpečí.
   1. Po doručení objednávky poskytovateľovi, poskytovateľ bezodkladne zabezpečí vystavenie leteniek.

Objednávateľ akceptuje ako miesta odletu pri ceste zo Slovenska letiská v Bratislave (BTS) a vo Viedni (VIE).

* 1. Poskytovateľ služby potvrdí objednávateľovi zabezpečenie leteniek, najneskôr do 1 týždňa od doručenia objednávky. Potvrdenie zabezpečenia služby vykoná poskytovateľ služby obvyklým spôsobom, najmä e-mailom.
  2. Zrušenie rezervácie dopravnej služby je možné až do začatia prepravy (napr. odletu). Poskytovateľ

vykoná zrušenie okamžite po jeho nahlásení objednávateľom a minimalizuje storno poplatky leteckej spoločnosti.

* 1. Objednávateľ berie na vedomie, že vo všeobecnosti všetky zmeny leteniek po ich vystavení podliehajú

storno podmienkam príslušných leteckých prepravcov, ktoré poskytovateľ služby oznámi objednávateľovi v ponuke na službu.

* 1. Ak využije poskytovateľ chartrový let a nezaplní kapacitu lietadla cestujúcimi, ktorých určí objednávateľ,

môže po súhlase objednávateľa doplniť kapacitu lietadla svojimi cestujúcimi. V takomto prípade poskytne objednávateľovi alikvotnú zľavu vyplývajúcu z počtu takto obsadených miest.

* 1. Poskytovateľ je povinný zabezpečiť dopravu nadváhy podľa bodu 2.3. tejto zmluvy tak, že poplatok za

nadváhu uhradí v mieste odletu a následne vystaví faktúru, ktorej prílohou je potvrdenie o zaplatení poplatku za nadváhu. Objednávateľ túto faktúru uhradí do 7 dní od obdržania faktúry.

**IV.**

**Cena za predmet zmluvy, dopravné a doplnkové služby a platobné podmienky**

* 1. Cena za predmet zmluvy (zabezpečenie služieb) sa upraví v čiastkových objednávkach zmluvách

o poskytnutí služieb.

* 1. Podkladom pre zaplatenie zmluvne dohodnutej ceny predmetu zmluvy (zabezpečenie služieb) a ceny za

službu (napr. letenka) bude faktúra so splatnosťou 14 dní odo dňa doručenia objednávateľovi. Poskytovateľ vystaví faktúru po riadnom poskytnutí služieb.

* 1. Faktúra musí obsahovať všetky náležitosti daňového dokladu podľa všeobecne záväzných právnych

predpisov, ako je číslo objednávky objednávateľa, meno osoby, ktorá vystavila objednávku v mene a za objednávateľa, názov poskytnutej služby, jednotkovú cenu služby a sumu celkom, sadzbu DPH a celkovú sumu DPH, celkovú fakturovanú sumu vrátane DPH.

* 1. Faktúra musí ďalej obsahovať podrobné údaje o cene za službu (napr. pri letenkách cenu za leteckú prepravu

osoby, letiskový poplatok, servisný poplatok leteckej spoločnosti (prepravcu), použité rezervačné triedy,...). Objednávateľ má následne právo, v prípade nejasností o zložení a výške ceny za službu a jej zložiek, žiadať o písomné vysvetlenie poskytovateľa a zdokladovanie uvedených cien za službu. Poskytovateľ má povinnosť na takúto žiadosť primerane odpovedať do 10 dní od doručenia takejto žiadosti.

* 1. Ak poskytovateľ neuvedie vo faktúre ktorýkoľvek požadovaný údaj podľa bodu 4.3. a 4.4., má objednávateľ

právo vrátiť faktúru bez jej úhrady poskytovateľovi. Poskytovateľ je povinný vystaviť novú opravenú/doplnenú faktúru. Na splatnosť opravenej/doplnenej faktúry sa primerane vzťahuje bod 4.2. zmluvy.

* 1. Poskytovateľ služby je oprávnený vo faktúrach uviesť len také zmeny dohodnutej ceny, ktoré vyplývajú zo

zmien colných a daňových predpisov a kurzu EUR voči USD alebo inej mene (ak sa uplatnia) a zmeny ceny palív, plynu a elektrickej energie (ak sa uplatnia), ktoré v čase spracovania ponuky nebolo možné predpokladať a sú obvyklé. Poskytovateľ je ďalej oprávnený urobiť zmeny v dohodnutých cenách v prípade, že letecký prepravca pristúpi k zmenám cien alebo zavedeniu rôznych príplatkov len vtedy ak sú zmeny preukázateľné. Objednávateľ má následne právo, v prípade nejasností o zmene dohodnutej ceny za službu podľa tohto bodu, žiadať o písomné vysvetlenie poskytovateľa a zdokladovanie potreby zmeny ceny za službu. Poskytovateľ má povinnosť na takúto žiadosť primerane odpovedať do 10 dní od doručenia takejto žiadosti.

* 1. Ak poskytovateľ služby a/alebo letecký prepravca, od ktorého leteckú prepravu nakupuje, poskytuje cez

vybrané dni, napr. soboty, nedele, sviatky a podobne vo všeobecnosti zľavy alebo poskytuje iné zľavy, je povinný ich v rovnakej percentuálnej výške poskytnúť aj podľa zmluvy. Ceny za doplnkové služby sú účtované podľa aktuálnej ponuky predloženej na žiadosť alebo na základe objednávky objednávateľa.

* 1. Nárok na zaplatenie zmluvne dohodnutej ceny riadne, v plnej výške a včas vzniká poskytovateľovi služby

riadnym ukončením služby a odovzdaním objednávateľovi v dohodnutom čase a na dohodnutom mieste. Pri zabezpečení dopravných služieb sa riadnym ukončením služby rozumie vystavenie leteniek a zabezpečenie služieb s tým súvisiacich a pri doplnkových službách sa posudzuje ukončenie služby podľa povahy dohodnutej služby, ak sa objednávateľ s poskytovateľom nedohodnú inak.

* 1. Pokiaľ si poskytovateľ zmluvne dohodnuté povinnosti pri poskytovaní služieb nesplní a služba bude

vykazovať vady ako celok, alebo jej samostatné časti, nevzniká poskytovateľovi nárok na jej zaplatenie v súlade s predpismi Slovenskej republiky.

* 1. Samostatnou faktúrou je faktúra za zaplatenú nadváhu podľa bodu 3.18. Jej prílohou je potvrdenie

o zaplatení poplatku za nadváhu. Objednávateľ túto faktúru uhradí do 7 dní od obdržania faktúry.

* 1. Peňažný záväzok sa považuje za splnený momentom odpísania príslušnej sumy finančných prostriedkov

z bankového účtu objednávateľa v prospech bankového účtu poskytovateľa.

* 1. Objednávateľ neposkytuje poskytovateľovi preddavky ani zálohové platby.

**V.**

**Sankcie**

* 1. V prípade, že sa poskytovateľ dostane do omeškania so splnením záväzkov poskytnúť zmluvne dohodnutú

dopravnú službu, má objednávateľ nárok požadovať od poskytovateľa zmluvnú pokutu vo výške 1000 EUR za službu za každý začatý deň omeškania. Právo objednávateľa na náhradu škody týmto nie je dotknuté.

* 1. V prípade, že poskytovateľ neposkytne súčinnosť v počte požadovaných pracovníkov podľa bodu 2.4.8. tejto

zmluvy, má objednávateľ nárok požadovať od poskytovateľa zmluvnú pokutu vo výške 200 EUR za každého chýbajúceho pracovníka.

* 1. V prípade poskytnutia služby dopravným prostriedkom, ktorý nespĺňa požiadavky podľa bodu 2.2. tak má

objednávateľ nárok od poskytovateľa zmluvnú pokutu vo výške 1000 EUR za každé takéto pochybenie.

* 1. V prípade, že sa objednávateľ dostane do omeškania so splnením záväzku zaplatiť zmluvne dohodnutú cenu

ak bola poskytnutá v množstve, lehote a kvalite podľa tejto zmluvy a proti plneniu nevzniesol objednávateľ námietku, má poskytovateľ služby nárok požadovať od objednávateľa úrok z omeškania vo výške 0,05% z neuhradenej čiastky z ceny služby za každý deň omeškania.

**VI.**

**Spolupôsobenie**

* 1. Objednávateľ sa zaväzuje, že pri príprave a organizovaní prepravy poskytne poskytovateľovi dopravných

služieb maximálne efektívne spolupôsobenie najmä tým, že ho bude bez zbytočného odkladu informovať o všetkých skutočnostiach rozhodujúcich pre riadne poskytovanie služieb poskytovateľom.

**VII.**

**Ukončenie zmluvy**

* 1. Táto zmluva je uzavretá na dobu 48 mesiacov odo dňa jej účinnosti alebo do vyčerpania predpokladanej

hodnoty 709 693,20 EUR bez DPH, podľa toho, čo na stane skôr.

* 1. Ktorákoľvek zo zmluvných strán môže odstúpiť od tejto zmluvy, v prípade, že jedna zo zmluvných strán

poruší zmluvu podstatným spôsobom, alebo na majetok poskytovateľa bol vyhlásený konkurz alebo bol podaný návrh na povolenie reštrukturalizácie, alebo poskytovateľ vstúpi do likvidácie.

* 1. Za podstatné porušenie zmluvy sa považuje najmä:

1. ak sa poskytovateľ omešká s poskytnutím služby alebo ak služba nebude poskytnutá riadne,
2. ak poskytovateľ nedodrží spôsob určenia ceny za službu,
3. ak sa objednávateľ omešká so zaplatením riadne a včas fakturovanej ceny o viac ako 30 dní.
   1. Odstúpenie nadobúda účinnosť dňom doručenia písomného oznámenia o odstúpení druhej strany, pričom

zmluva sa ruší momentom doručenia písomného oznámenia o odstúpení, nie od počiatku, a zmluvné strany si navzájom nevracajú plnenie poskytnuté počas trvania týchto zmlúv.

* 1. Túto zmluvu môže objednávateľ vypovedať bez udania dôvodu. Výpovedná lehota sú 2 mesiace a začína

plynúť prvým dňom mesiaca nasledujúceho po doručení výpovede poskytovateľovi.

* 1. V prípade skončenia zmluvy výpoveďou nemá poskytovateľ nárok na náhradu škody z dôvodu skončenia

zmluvy.

* 1. Skončenie platnosti tejto zmluvy nemá vplyv na povinnosť splniť záväzky, ktoré vznikli počas platnosti tejto zmluvy (napr. nárok na náhradu škody, nárok na zaplatenie sankcii) alebo svojou povahou presahujú dobu trvania tejto zmluvy.
  2. Objednávateľ nesmie uzavrieť zmluvu s poskytovateľom alebo poskytovateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**VIII.**

**Platnosť a účinnosť zmluvy**

* 1. Zmluva sa stáva platná dňom jej podpísania oboma zmluvnými stranami a účinná dňom nasledujúcim.

**IX.**

**Záverečné ustanovenia**

* 1. Táto zmluva je vyhotovená v dvoch rovnopisoch z ktorých každá zo zmluvných strán obdrží jeden rovnopis zmluvy.
  2. Právne vzťahy zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
  3. Dohody o zmenách a doplnkoch k tejto zmluve sú právne záväzné a účinné len vo forme písomných a číslovaných dodatkov k zmluve podpísaných oprávnenými zástupcami oboch zmluvných strán.
  4. Zmluvné strany sa dohodli, že písomnosti/oznámenia podľa zmluvy sa považujú za doručené druhej strane: pri použití e-mailu v deň doručenia správy o prečítaní prijatého e-mailu, pri osobnom odovzdaní momentom prevzatia, pri zaslaní poštou alebo kuriérskou službou poskytovateľovi na adresu sídla uvedenú v záhlaví zmluvy – objednávateľovi na adresu pre doručovanie faktúr, je písomnosť doručená podľa potvrdenia o doručení, resp. odmietnutí prevzatia.
  5. Ustanovenia zmluvy majú prednosť pred obsahom ponuky alebo inej dokumentácie, ktorú poskytovateľ predložil objednávateľovi aj keď na ne zmluva odkazuje, ak ich obsah neobstojí alebo je v rozpore so zmluvou.
  6. Všetky skutočnosti vyplývajúce zo zmluvného vzťahu ako aj výrobné, technické, technologické, organizačné, obchodné a iné informácie, ktoré objednávateľ poskytne, resp. sprístupní poskytovateľovi považujú obidve zmluvné strany za dôverné informácie alebo za predmet obchodného tajomstva ak spĺňajú kritériá stanovené Obchodným zákonníkom. Poskytovateľ sa zaväzuje, že dôverné informácie a/alebo obchodné tajomstvo, ktoré mu boli zverené objednávateľom a/alebo, ktoré zistil v priebehu realizácie predmetu plnenia zmluvy a ktoré nie sú všeobecne známe nesprístupní tretím osobám a ani ich nepoužije pre iné účely ako pre plnenie tejto zmluvy. Zmluvné strany sa zaväzujú zachovávať obchodné tajomstvo podľa § 17 Obchodného zákonníka. Za porušenie ochrany dôverných informácii a/alebo obchodného tajomstva sa nepovažuje poskytnutie informácii zamestnancom, osobám povereným, právnym poradcom, audítorom, prípadným ďalším konzultantom a to v nevyhnutnom rozsahu alebo za účelom vykonania práva. Povinnosť zachovávať mlčanlivosť (ochranu dôverných informácii a/alebo obchodného tajomstva) z tohto zmluvného vzťahu platí aj po skončení platnosti zmluvy.
  7. Zmluvné strany svojím podpisom potvrdzujú, že si túto zmluvu prečítali, jej obsahu porozumeli a s celým obsahom súhlasia, na znak čoho zmluvu podpisujú.

V Bratislave dňa ............................ V ..................................... dňa

...................................................... ...............................................